en en en ml ml ml ml ml ml ml ml ml ml ml en ml ml ml ml hbs_lat en en en ml ml en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en en ml ml ml ml ml ml ml ml ml ml ml en en en en az en en en en ml ml en en en ml ml ml ml ml ml ml ml ml ml ml ml ml ml ml ml ml ml ml ml en fr en en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en cs en cs cs cs en cs en en en cs en en en da en da cs en en cs da en en ml ml cs cs da en da en en cs en en cs cs da en da cs en en cs cs cs cs cs en en fr en en ml ml ml ml ml ml ml ml ml ml ml ml ml ml ml ml ml ml ml ml ml ml ml ml ml en cs en cs cs cs en cs en en en cs en en en da en da cs en en cs da en en ml ml cs cs da en da en en cs en en cs cs da en da cs en en cs cs cs cs cs en en en fr en ml ml ml en
January 2011 ~ കള്ളന്‍'s Blog !
skip to main | skip to sidebar
ചക്കസീസണ്‍ വരുമ്പൊ നിങ്ങള്‍ക്കും ട്രൈ ചെയ്യാം .... പേടി വേണ്ടാ .. ടെസ്റ്റ് ചെയ്തു വിജയിച്ചതാ
കോളേജ് ലൈഫിലെ ഓര്‍മ്മകളിള്‍ നിന്നൊരു ഏടു ..
Go to Blogger edit html and find these sentences.Now replace these sentences with your own descriptions.
11:15 AM  ഹാഫ് കള്ളന്‍||Halfkallan  33 comments
ഈ ഇടെയായി അമ്മക്കൊരു സ്നേഹോമില്ല എന്നോട് അല്ലേലും മൂത്ത പിള്ളാരോട് അമ്മമാര്‍ക്ക്
സ്നേഹം കുറവാണെന്ന് കഴിഞ്ഞ ദിവസം ഞാന്‍ കേട്ടാരുന്നു, അന്നേരം വിശ്വസിച്ചില്ല .. ഇപ്പൊ അനുഭവിച്ചപ്പോ
പിടി കിട്ടി . എന്താന്നോ സംഭവം ,
ഞാന്‍ : അമ്മാ ഞാന്‍ വെള്ളിയാഴ്ച രാവിലെ എത്തും
ഞാന്‍ : എന്തിനാന്നോ .. അപ്പൊ ഞാന്‍ വീട്ടില്‍ വരുകേം വേണ്ടേ ??
അമ്മ : അതല്ല .. നീ ഫ്രണ്ട്സ് ന്റെ കല്യാണത്തിനും കോളേജ് ഗെറ്റുഗതറിനും ഒക്കെ ആണല്ലോ എഴുന്നെള്ളാറു
ഞാന്‍ : അതൊന്നുമില്ല . ചുമ്മാത .. അമ്മയെ കാണാന്‍
അമ്മ : ഓ .. അമ്മെ കാണാന്‍ വരുന്ന ഒരു മ്വാന്‍ !
ഞാന്‍ : ഏശിയില്ല .. ! ആക്ച്വലി ഞാന്‍ റൂംമേറ്റ്‌ന്റെ കല്ല്യണതിനാ വരുന്നേ
അമ്മ : എനിക്ക് നിന്നേ അറിയാത്തതൊന്നും അല്ലല്ലോ
ഞാന്‍ : ബൈ ദി ബൈ .. അമ്മ ഫ്രൈഡേ ലീവ് എടുക്കു
ഞാന്‍ : മൂത്ത മോന്‍ .. അല്ല മ്വാന്‍ വരുന്നു .. കൊറച്ചു നല്ല ഫുഡ്‌ ഒക്കെ ഒണ്ടാക്കി തന്നൂടെ
അമ്മ : ലീവ് ഒന്നും എടുക്കാന്‍ പറ്റൂല്ല .. കുഞ്ഞുങ്ങളുടെ പരീക്ഷ വരുവാ
ഞാന്‍ : കുഞ്ഞുങ്ങളോ ? ഏത് കുഞ്ഞുങ്ങള്‍ ?
അമ്മ : എന്റെ പിള്ളാര്
ഞാന്‍ : അപ്പൊ ഞാന്‍ ?????
അമ്മ : ചോറ് ഒക്കെ ഒണ്ടാക്കി വെച്ചേക്കാം .. തന്നത്താന്‍ എടുത്തങ്ങു കഴിച്ചാല്‍ മതി
ഞാന്‍ : മതി .. അത് മതി .. മീന്‍ കറി ?
അമ്മ : ഇപ്പൊ മീന്‍ ഒന്നും കിട്ടാനില്ല .. കിട്ടിയാല്‍ വെക്കാം
ഞാന്‍ : ഓക്കേ .. എന്നാ ശരി
അമ്മ : ശരി ..
അല്ലേലും ഈ അമ്മ ഇങ്ങനാ .. എന്റെ പിള്ളാരെ .. എന്റെ പിള്ളാരെ ന്നും പറഞ്ഞു നടക്കുന്ന കാണാം !
എന്റെ മാതാശ്രീ ടീച്ചറാ .. അതും എല്‍ പീ സ്കൂളില്‍ . ഞറുങ്ങണ പിറുങ്ങണ പിള്ളാര് പാഞ്ഞു നടക്കുന്ന എല്‍ പീ സ്കൂളിലെ ടീച്ചര്‍ , അതാണ്‌ അമ്മേടെ പിള്ളാര്‍ ...
ആ കുട്ടിപ്പട അമ്മയെ വിളിക്കുന്നത്‌ .. ടീച്ചര്ര്‍റെ ന്നാ ഭയങ്കര കട്ടി ആണു ആ "റെ" ക്ക് .നാട്ടിലുള്ള സമയത്ത് അമ്മയെ സ്കൂളില്‍ വിടാന്‍ പോകാറുണ്ട് . അപ്പോള്‍ കുട്ടിപ്പട ഗേറ്റ് ന്റെ അടുത്ത് വരും . പിന്നെ ക്വസ്ടിയന്‍സ് ആണു .. ടീച്ചറെ ആരാ ഇത് ? .. മോനാ ? എവിടാ ? ഈ ടീ സീ ... ഈ ടീ സീ ... ന്റമ്മോ ഇത്രേം ചോദ്യങ്ങള്‍ എന്ട്രന്‍സ് പരീക്ഷക്ക്‌ പോലും കാണില്ല.
ഇടയ്ക്കു ഫോണ്‍ വിളിക്കുമ്പോ പറയും .. എന്റെ പിള്ളാര്‍ക്ക് ശാസ്ത്ര പ്രദര്‍ശനത്തിനു സമ്മാനമുണ്ട് . .. യൂത്ത് ഫെസ്ടിവലിന് കൊണ്ടു പോകുവാ .. എന്നിങ്ങനെ ഒക്കെ കേക്കാം .. അതൊക്കെ പറയുമ്പോ വല്ല്യ ആവേശം ആണു ടീച്ചര്‍ നു .
ഒരു ദിവസം മാതാശ്രീ എന്റെ അപ്പചിടെ അതായത് അമ്മയുടെ നാത്തൂന്റെ വീട്ടില്‍ പോവാരുന്നു . സ്കൂളിന്റെ അടുത്താ ആ വീട് . വേറെ വഴിക്ക് ടീച്ചര്‍ തിരിയുന്ന കണ്ടപ്പോ കുട്ടിപ്പട അടുത്ത് കൂടി .. ടീച്ചര്‍ എന്താ ഇങ്ങോട്ട് .. അമ്മ ചേച്ചിടെ വീട്ടില്‍ പോകുവാ എന്ന് പറഞ്ഞു . ആരാ അത് .. എന്തിനാ പോവുന്നെ .. ചോദ്യങ്ങള്‍ക്ക് ക്ഷാമം ഇല്ലല്ലോ . അപ്പൊ ഒരുത്തന്റെ ഓഫര്‍ വന്നു .. ടീചെരിനു ഞാന്‍ വഴി കാണിച്ചു തരാം . അവരാണല്ലോ ആ ഏരിയയിലെ താരങ്ങള്‍ . പിന്നെ എല്ലാരും കൂടി ആവേശപൂര്‍വ്വം അപ്പച്ചിയുടെ വീട്ടിലേക്കു ആനയിക്കുക ആയിരുന്നത്രെ . വീട്ടില്‍ എത്തിയപ്പോള്‍ ഒരുത്തന്‍ .. ടീച്ചറെ അവിടെ പട്ടി ഒണ്ടു , കടിക്കുന്നത എന്ന് പറഞ്ഞു. അതിനെ അറിയാം അത് കടിക്കൂല്ല ന്നൊക്കെ അമ്മ പറഞ്ഞു നോക്കി , പിള്ളേര്‍ക്ക് ഒരു സമാധാനമില്ല . ഗേറ്റ് ഇല്‍ കാവലായി , അവസാനം കസിന്‍ കൊച്ചു വന്നു അമ്മയെ വിളിച്ചു അകത്തു കേറ്റി കഴിഞ്ഞു കുഞ്ഞന്‍ പടയോട് പൊക്കോളാന്‍ പറഞ്ഞു , അത് വരെ അവിടെ നിക്കുവാരുന്നു അത്രേ . എന്തൊരു കെയരിംഗ് !!! ഇത് പറഞ്ഞതിന്റെ ലാസ്റ്റ് അമ്മയുടെ കമന്റ് .. " നിന്നേ പോലെ ഒന്നും അല്ല.. നല്ല സ്നേഹമുള്ള പിള്ളേരാ " !! അപ്പ ഞാന്‍ ആരായി
വെല്‍ , കഴിഞ്ഞ തവണ നാട്ടില്‍ പോയപ്പോ അമ്മയെ സ്കൂളില്‍ ആക്കാന്‍ പോയി . അപ്പോള്‍ സ്റ്റെപ്പ്ല് ഒരുത്തന്‍ ഇരിക്കുന്നു .
ഞാന്‍ : യിവന്‍ എന്താ ക്ലാസില്‍ കേറാതെ ഇവിടെ നിക്കുന്നെ .
അമ്മ : അയ്യോ .. അത് നിഖില്‍ അല്ലെ .... അവന്‍ വല്ല്യ ആളല്ലേ .
ഞാന്‍ : കണ്ടിട്ട് തോന്നുന്നില്ല
അമ്മ : അതൊന്നും പറഞ്ഞിട്ട് കാര്യമില്ല ... പോയി ചോദിച്ചു നോക്കട്ടെ ..
എന്നും പറഞ്ഞു കാറില്‍ നിന്നും അമ്മ ഇറങ്ങി .
ഞാന്‍ : എന്തായി പ്രിയ ശിഷ്യന്‍ ക്ലാസ്സില്‍ കയറിയോ ?
അമ്മ : അതിനു അവന്‍ എന്റെ ക്ലാസ്സില്‍ അല്ലല്ലോ .
ഞാന്‍ : അതോണ്ട് .. ???
അമ്മ : അതോണ്ട് ഒന്നുമില്ല .. അവനോടു ക്ലാസ്സില്‍ എന്താടാ കേറാതെ എന്ന് ചോദിച്ചു .. അവനു ടീച്ചര്‍ നെ ഇഷ്ടമല്ലെന്നു . കാരണമൊന്നുമില്ല .. അവസാനം മൂന്നാം ക്ലാസ്സില്‍ ഇരിക്കതില്ല , വേണമെങ്കി നാലില്‍ ഇരിക്കാന്നു . പിന്നെ എച് എം നോട് പറഞ്ഞിട്ട് എന്റെ ക്ലാസ്സില്‍ ഇരുത്തി .
ഞാന്‍ : ബെസ്റ്റ് .. നല്ല ബെസ്റ്റ് മലയാളി .. ചെറുപ്പത്തി തന്നെ വളം വെച്ചു കൊട് ..
അമ്മ : നിനക്കതൊക്കെ പറയാം .. അവന്‍ ടീ സീ മേടിച്ചു പോയാലോ ... അല്ലെങ്കി തന്നെ ഡിവിഷന്‍ ഫാള്‍ ന്റെ വക്കത്ത !
ഞാന്‍: ഹ്മം .. സാഹചര്യത്തിന്റെ സമ്മര്‍ദം ..
ഇത്തവണത്തെ ജില്ലാ യൂത്ത് ഫെസ്ടിവല്‍ ഞങ്ങള്‍ടെ പഞ്ചായത്തില്‍ ആരുന്നു , അപ്പൊ അവിടെ സാസ്കാരിക ഘോഷയാത്ര നടത്താന്‍ പിറുങ്ങിണികളെ കൊണ്ടു പോവണം ന്നു അമ്മ പറഞ്ഞു . കുറച്ചു പിള്ളാരെ ഘോഷയാത്ര ടെ സ്ഥലത്തേക്ക് ഡ്രോപ്പ് ചെയ്യണം പോലും . എന്നോട് ഇച്ചിരി നേരത്തെ പോണം ന്നു അമ്മക്ക് വേറെ എന്തോ അത്യാവശ്യം ഉണ്ട് , പിള്ളാരേം പിക്ക് ചെയ്തു വരുമ്പോ വണ്ടിയില്‍ കയറിക്കോളും ന്നു . വേറെ ഒരു കാര്യം കൂടെ.. വേഷം കെട്ടിക്കണം ന്നു കര്‍ഷകന്‍ ആയിട്ട് . വേഷമൊക്കെ കൊണ്ടുവരാന്‍ പിള്ളേരോടും അവരടെ അമ്മമാരോടും പറഞ്ഞിട്ടുണ്ടത്രേ . നീയും ഒന്ന് ഹെല്പ് ചെയ്തേക്കു എന്നും പറഞ്ഞു തോര്‍ത്ത്‌ മുണ്ടൊക്കെ എടുത്തു തന്നു .പിന്നെ ആ സ്കൂളിലെ ഒരു സാര്‍ന്റെ വീട്ടില്‍ പോയി കുറച്ചു പ്ലക്കാര്‍ഡും ഒക്കെ പൊക്കി കൊണ്ടു വരണം . ആദ്യം സാറിന്റെ വീട്ടില്‍ പോയി , അവിടെ ഒരു മൂന്നാല് പിള്ളാര് ഉണ്ടാരുന്നു . അതുങ്ങളെയും സാറിനേം പ്ലക്കാര്ടിനേം ഒക്കെ കാറില്‍ കയറ്റി . അത് വരെ മര്യാദക്ക് ഇരുന്ന പിള്ളാര്‍ക്ക് ഡൌട്ട് തുടങ്ങി .. എത്ര ഗിയര്‍ ഒണ്ടു കാര്‍ നു? .. എന്തോരം സ്പീഡില്‍ പോവും ? ഒരൊറ്റ ഗിയരെ ഒള്ളു കണ്ടില്ലേ ന്നു പറഞ്ഞപ്പോ ഒരുത്തന്‍ ... ഞങ്ങക്കറിയാം അഞ്ചു ഗിയര്‍ ഒണ്ടെന്നു .. ഫീകരന്മാര്‍ , അവര്‍ എന്നെ ടെസ്റ്റ്‌ ചെയ്തത !
അതുങ്ങളെയും പൊക്കി സ്കൂളില്‍ ചെന്നപ്പോ , മ്മടെ ക്ലാസ്സില്‍ കേറാത്ത നിഖില്‍ മുറ്റത്ത്‌ നിപ്പുണ്ട് .
ഞാന്‍ കയറി ചെന്നപ്പോലെക്കും കക്ഷി അടുതെത്തി ..
നിഖില്‍ : ടീച്ചര്‍ ന്റെ മോന്‍ അല്ലെ .. എനിക്കറിയാം ..
ഞാന്‍ : എനിക്ക് നിന്നേം അറിയാം .. ക്ലാസ്സില്‍ കേറാത്ത ആളല്ലേ ..
നിഖില്‍ : ( ഒരു വളിച്ച ചിരി ) .. ഇപ്പ ക്ലാസിലോക്കെ കേറാറുണ്ട്
ഞാന്‍ : നിഖില്‍ ന്നല്ലേ പേര് ..
അത് കേട്ടപ്പോ ചെക്കന്‍ ഹാപ്പി ആയി ..
ഇവന്‍ ആണു കക്ഷി .. ഫോട്ടോ എടുത്തതൊക്കെ അങ്ങ് ഇഷ്ടപ്പെട്ടു :-)
കുറച്ചു കഴിഞ്ഞു പിന്നേം അടുത്ത് വന്നു .. എന്റെ വാച്ചേല്‍ പിടിച്ചു നോക്കി . എന്നിട്ട് ..
എനിക്കും ഇങ്ങനത്തെ ഒരു വാച്ച് ഉണ്ട് , പക്ഷെ കല്യാണത്തിനും പ്രധാന ചടങ്ങുകള്‍ക്കും മാത്രമേ ഇടു .
( ഒരു ദിവസം ഇവന്‍ ഒരു വാച്ചും കൊണ്ടു വന്നു അതിന്റെ പരിപ്പ് എല്ലാം കൂടെ എടുത്തു എന്നും അന്ന് മാതാശ്രീ പുറപ്പെടുവിച്ച ഉത്തരവ് ആണു ഈ പ്രധാന ചടങ്ങില്‍ മാത്രം വാച്ച് കെട്ടുക എന്നും മാതാശ്രീ പറഞ്ഞു പിന്നീട് അറിഞ്ഞു )
നിഖില്‍ നോട് അവനു കെട്ടാനുള്ള വേഷം എടുത്തോണ്ട് വരാന്‍ പറഞ്ഞു . അപ്പൊ മിടുക്കന്‍ ഒന്നും കൊണ്ടു വന്നിട്ടില്ല . പിന്നെ അമ്മ തന്നു വിട്ട തോര്‍ത്ത്‌ ഉടുപ്പിക്കാം എന്ന് സാറിനോട് ചോദിച്ചപ്പോ പറഞ്ഞു . ഉടുപ്പൊക്കെ ഊരി കളഞ്ഞു .. സ്റ്റീല്‍ ബോഡി ഒക്കെ കാണിച്ചു മച്ചാന്‍ അങ്ങനെ നിക്കുന്നു .. ഊരെടാ ജീന്‍സ് തോര്‍ത്ത്‌ ഉടുപ്പിക്കട്ടെ എന്ന് പറഞ്ഞു .. അപ്പൊ അവന്‍ ..
ജീന്‍സ് ഊരാന്‍ പറ്റൂല്ല .
ഞാന്‍ : അതെന്താ .. ?
നിഖില്‍ : ഞാന്‍ ജെട്ടി ഇട്ടിട്ടില്ല .
ഞാന്‍ : അതെന്താട ?
നിഖില്‍ : ഞാന്‍ ഇടാറില്ല ..
ഞാന്‍ : മിടുക്കന്‍ ..
എന്ത് ചെയ്യാന്‍ .. പിന്നെ ജീന്‍സ് മടക്കി മടക്കി മുട്ടിനു മുകളില്‍ വരെ ആക്കി തോര്‍ത്ത്‌ മുണ്ടൊക്കെ ഉടുപ്പിച്ചു ഘോഷയാത്രക്ക്‌ കൊണ്ടോയി !
ഇതാണ് നിഖില്‍ കര്‍ഷകന്‍ :-)
ബാക്കി എല്ലാരേം കര്‍ഷകരുടെ വേഷം ഒക്കെ കെട്ടിച്ചു, ഒരുത്തനെ മാവേലി ആക്കി .. ... ഒരു ഏഴെട്ടു പുഴുക്കളെ കാര്‍ ല് കേറ്റി കൊണ്ടോയി
സത്യം പറയാല്ലോ .. നല്ല അടി പൊളി പരിപാടി ആരുന്നു
Monday, January 17, 2011
ദൈവവിശ്വാസം, നിരീശ്വരത്വം ,മതം, ജ്യോതിഷം
10:21 AM  ഹാഫ് കള്ളന്‍||Halfkallan  12 comments
ദൈവം, പലരും പലരീതിയില്‍പറഞ്ഞിരിക്കുന്നു ... സര്‍വശക്തന്‍, സ്രഷ്ടാവ്‌,പരിപാലകന്‍ . അങ്ങനെ പലതും . ദൈവത്തെ വിളിക്കുന്ന കാര്യത്തില്‍ ഞാന്‍ഒരു അവസരവാദിയാണ് പ്രാര്‍ത്ഥന, വ്രതംനോക്കല്‍ , അമ്പലത്തില്‍ പോകല്‍ എന്നീ ശീലങ്ങള്‍ ഇല്ലെന്നു തന്നെ പറയാം പുതിയൊരു കാര്യത്തിനു ഇറങ്ങുമ്പോള്‍ , ദൈവമേ എല്ലാം ശരിയാവണേ എന്ന് മനസ്സില്‍ പറയും .. തിടുക്കത്തില്‍ പലപ്പോഴുംവിട്ടു പോവാറുമുണ്ട് . ഒന്നും ശരിയാവുന്നില്ലെന്നു തോന്നുമ്പോള്‍ .. ഈശ്വര ,എല്ലാമൊന്നു നേരെ ആയെങ്കില്‍ എന്ന്പറയാറുണ്ട്‌ .. അതിപ്പോ ചിലപോ കൂട്ടുകാരോടും ആവാം .. ഡാ എല്ലാം ഓക്കേആവുമാരിക്കും അല്ലെ , എന്നൊരു പറച്ചില്‍ . എനിക്ക് തോന്നുന്നു ഏറ്റവും എളുപ്പത്തില്‍ സാധാരണക്കാരന് പറ്റിയ ദൈവ സങ്കല്പം ശ്രീനാരായണ ഗുരുവിന്റെത് ആണു .. അന്ന വസ്ത്രാദി മുട്ടാതെ തന്നു രക്ഷിച്ചു ഞങ്ങളെ ധന്യനാക്കുന്നവന്‍ എന്നത് . അതെ, ഒരു സാധാരണക്കാരന് ആഹാരത്തിനും വസ്ത്രത്തിനും ബുദ്ധിമുട്ടില്ലാതെ വരുതുന്നവന്‍ ആണു ഈശ്വരന്‍ .
എന്ത് കൊണ്ടു ദൈവ വിശ്വാസം ?
ഞാന്‍ ഒരു മടിയനാണ് അധ്വാനിക്കാനൊന്നും വല്ല്യ താല്പര്യമില്ല
സ്വയാര്‍ജിതമായ കാര്യങ്ങളെക്കാള്‍ ഇന്‍ഹെരിറ്റഡ്‌(ഫ്രീ) ആയി കിട്ടിയതു കൊണ്ടു തൃപ്തിപ്പെടുന്ന ഒരാള്‍
മലയാളത്തിലാണ് എഴുത്തും വായനയും കൂടുതല്‍ .. ബുദ്ധിമുട്ട് കുറവാണേ , മാതൃഭാഷയല്ലേ !
അത് പോലെ തന്നെയാണ് ഈശ്വരന്‍ എന്നൊരു ശക്തിയില്‍ വിശ്വസിക്കുന്നതും ( അങ്ങനെ ആയിരിക്കണം ) , വീട്ടിലും നാട്ടിലും കണ്ടതും കേട്ടതും എല്ലാം അതിനു പ്രേരകം ആയിരിക്കണം . അതിനപ്പുറതെക്ക് ചിന്തിക്കാനും അറിയാനും വായിക്കാനുമൊന്നും ഞാന്‍ ശ്രമിച്ചിട്ടുമില്ല . എങ്കിലും എന്റെകോമണ്‍ സെന്‍സ് നു നിരക്കാത്ത കാര്യങ്ങളെ ചിരിച്ചു കൊണ്ടു തള്ളിക്കളയാന്‍ എനിക്ക് മടിയില്ലഅതുകൊണ്ട് എന്നെ അവിശ്വാസി എന്ന് മുദ്ര കുത്തിയാല്‍ സന്തോഷം മാത്രം .
എത്തിസം എന്നത് ആര്‍ജിതം ആണു, വായനയിലൂടെ അനുഭവങ്ങളിലൂടെ നിരീക്ഷങ്ങളിലൂടെനേടിയത് , അത് കൊണ്ടു തന്നെ ഒരു എത്തിസ്റ്റ്‌ വിമര്‍ശനാത്മകമായി പലതിനെയും നോക്കി കാണുന്നുഅതൊരു തെറ്റല്ല.
മതം എന്തിനു ? ഒരു ടൈപ്പ് ജീവിത രീതി . എന്റെ രീതി ആണു നല്ലത് .. വേറെ രീതിയില്‍ ജീവിച്ചാല്‍അത് തെറ്റാണ് അതായത് മറ്റു മതങ്ങള്‍ തെറ്റാണ് എന്റെ മതം ആണു ശരി , ഒരു പരിധി വരെ ഒരു പാട്ആള്‍ക്കാരുടെ ചിന്താരീതി ആണു അത് .. ചിലര്‍ പറയുന്നു .. മതം ,അച്ചടക്കം ഉണ്ടാവാന്‍, സഹജീവികളോട് കരുണ, സ്നേഹം എന്നിവ പഠിപ്പിക്കാന്‍ , ഒരു പ്രത്യേക ജീവിത രീതിയിലൂടെ സ്വര്‍ഗംഎന്ന ഒള്ളതോ ഇല്ലാത്തതോ ആയ സംഭവത്തില്‍ എത്തിച്ചേരാന്‍ എന്നതിനൊക്കെ ആണെന്നു . ശുദ്ധ മണ്ടത്തരം എന്നെ എനിക്ക് തോന്നിയിട്ടുള്ളൂ . ഒരു പ്രത്യേക മത വിശ്വാസി ആണെന്നത് കൊണ്ടുഅങ്ങനെ ഒന്നും ആയിതീരില്ല .ആണെങ്കില്‍ ബഹുഭൂരിപക്ഷം മതവിശ്വാസികള്‍ ഉള്ള ലോകംഇങ്ങനെ ഒന്നും ആവില്ലായിരുന്നു , ഇനി അവര് കപട വിശ്വാസികള്‍ ആണെന്ന് പറഞ്ഞു വന്നാല്‍ഇവിടെ വിശ്വാസം ടെസ്റ്റ്‌ ചെയ്തു സര്‍ട്ടിഫിക്കറ്റ് സിസ്റ്റം കൊണ്ടു വരേണ്ടി വരും എന്നെ പറയാനുള്ളൂ . ഞാന്‍ വായിച്ചിട്ടുണ്ട് സ്കാന്റിനേവിയന്‍ രാജ്യങ്ങളില്‍ കൂടുതല്‍ പേരും മതത്തില്‍ വിശ്വസിക്കാത്തവര്‍ആണെന്ന് , എന്നാല്‍ ആ പ്രദേശങ്ങള്‍ ആണു ലോകത്തില്‍ താമസിക്കാന്‍ നല്ല സ്ഥലങ്ങളില്‍ഒന്നത്രേ .. അച്ചടക്കം , പരസ്പര വിശ്വാസം , ഉത്തരവാദിത ബോധം , സഹജീവി സ്നേഹം , സുരക്ഷിതത്വം എന്നിവ ലോകത്തിലെ മറ്റു പല ഭാഗങ്ങളിലെക്കാളും ബഹുദൂരം മുന്നിലാണ് . അത്കൊണ്ടു മതമുണ്ടായലെ മേല്‍പ്പറഞ്ഞ ഗുണങ്ങള്‍ ഉണ്ടാവു എന്നത് തെറ്റാണ് എന്ന് വ്യക്തമാണ് . പോരാത്തതിന് ഒന്നാം ലോക മഹായുധവും രണ്ടാം ലോക മഹായുധവും ചേര്‍ന്നു കൊന്ന മനുഷ്യജീവനുകളുടെ എണ്ണതെക്കള്‍ കൂടുതല്‍ മതത്തിനു വേണ്ടി മതത്താല്‍ ഉണ്ടായ ആക്രമണങ്ങളില്‍സംഭവിച്ചിട്ടുണ്ട് എന്നത് ചരിത്രവും . മേല്‍പ്പറഞ്ഞ ഇന്‍ഹെരിറ്റഡ്‌(ഫ്രീ) ആയി കിട്ടിയതു കൊണ്ടുതൃപ്തിപ്പെടുന്ന ഒരാള്‍ എന്നതിനാല്‍ എന്റെ സര്‍ട്ടിഫിക്കറ്റ് ഇല്‍ മതം എന്ന കോളം ബ്ലാങ്ക് അല്ല .
ജ്യോതിഷം ഏറ്റവും എളുപ്പത്തില്‍ ശുദ്ധഭോഷ്ക് എന്ന് പറയാം . ശാസ്ത്രീയമായ യാതൊരുഅടിസ്ഥാനവുമില്ലാത്ത കാര്യങ്ങളില്‍ വിശ്വസിക്കുന്ന ഒരു മണ്ടത്തരം . രാഹു , കേതു എന്നിങ്ങനെഗ്രഹങ്ങള്‍ ഇല്ലെന്നും സൂര്യനും ചന്ദ്രനും ഗ്രഹങ്ങള്‍ അല്ലെന്നും നമുക്കെല്ലാം അറിയാം ,എന്നാല്‍അവയെ ഗ്രഹങ്ങള്‍ ആക്കിയുള്ള ഗ്രഹനിലയില്‍ വിശ്വസിക്കാന്‍ പറയുന്നു .. കഷ്ടമല്ലേ അത് ! .കഴിഞ്ഞ ദിവസങ്ങളില്‍ ഫേസ് ബുക്ക്‌ ഇല്‍ കൊറേ പേര് കിടന്നു തമാശക്കോ , കാര്യത്തിനോമോങ്ങുന്നു .. എന്റെ സോഡിയാക് സൈന്‍ പോയെ എന്നും പറഞ്ഞു . ഇത്രേം നാളും "ട്രൂ സ്കോര്‍പ്പിയോ " എന്നും പറഞ്ഞിരുന്ന ഒരു സുഹൃത്തിന്റെ സോഡിയാക് വേറെ ഏതാണ്ട് ആയി . കുറച്ചു കഴിഞ്ഞപ്പോപറയുന്നു .. ഡാ പുതിയ സോടിയാക്ക് ആണു കറക്റ്റ് അതിന്റെ കാരക്ടിറിസ്ടിക് ആണു എനിക്കെന്നു .. ഇതിനൊക്കെ എന്ത് മറുപടി പറയാന്‍ . പിന്നെ ജ്യോതിഷം വ്യാവസായികമായി ഉപയോഗിക്കുന്നത്ഹിന്ദുക്കള്‍ക്കിടയില്‍ വിവാഹത്തിന്റെ കാര്യത്തിലാണ് . ജാതകം നോക്കാണ്ടേ കെട്ടിയാല്‍ഏതാണ്ടൊക്കെ സംഭവിക്കുമെന്ന് , ഒരു ബന്ധു പറഞ്ഞത് ... നമ്മള്‍ ഇതിലൊക്കെവിശ്വസിക്കുന്നവരല്ലേ അത് കൊണ്ടു അതൊക്കെ നോക്കണം പോലും ..ബഹുവചനം ഒഴിവാക്കാംഎന്നെ എനിക്ക് പറയാനുള്ളൂ . വിശ്വാസം അന്ധമാണല്ലോ ! , . . ,
Newer Posts Older Posts Home
If you are unable to read this font, please click the following link to install it
ഞാന്‍ കംപ്ലീറ്റ് തട്ടിപ്പാ .. തെളിയിക്കണോ .. ?? തെളിയിച്ചോ .. !!!
View my complete profile
രാവണ പുത്രി - വയലാര്‍
രാവണ പുത്രി - വയലാര്‍ യുദ്ധം കഴിഞ്ഞു ..കബന്ധങ്ങള്‍ ഉന്മാദ നൃത്തം ചവിട്ടി കുഴച്ചു രണാങ്കണം രക്തമൊഴുകി തളം കെട്ടി നിന്ന മണ്‍മെത്തയില്‍...
പഠിപ്പിക്കുമ്പോ മര്യാദക്ക് പഠിപ്പിക്കണം .. ! "സര്‍ക്കാര്‍ സ്കൂളും ചൂരല്‍ വടിയും" എന്നതിനെ പറ്റി ഒരു ലേഖനം എഴുതണം എന്ന് കൊറ...
എല്‍ എച്ച് - കേട്ടത് മാത്രം !
ഹൈറേഞ്ച് ലേക്കുള്ള കവാടമെന്നു അറിയപ്പെടുന്ന ഒരിടം . അവിടെ ഒരു കലാലയം , വെറും കലാലയം അല്ല സാങ്കേതിക കലാലയം അവിടുത്തെ ഏറ്റവും ശ്രദ്ധ ആകര്‍...
ഇരുപത്തഞ്ചൈസ       അഞ്ചാം സെമില്‍ എന്റെ റൂം മേറ്റ്‌ ഹരി ആരുന്നു .... ലവന്‍  വെറുതെ  കൊറേ മാര്‍ക്ക് മേടിക്കും , പാസ്സ് ആയപ്പോ യൂണിവേഴ്...
കണ്ടത് പറഞ്ഞാല്‍ - സെവന്‍സ്
ഇന്നലെ അത്താഴം കഴിചോണ്ടിരുന്നപ്പോ ഒരു വിളി .. സെവന്‍സ് കാണാം . അന്വേഷിച്ചപ്പോ കഴക്കൂട്ടത്ത് പടം ഓടുന്നുണ്ട് ..പോയേക്കാം , ജോഷിയുടെ പതിവ...
പഴംപൊരി , ഏത്തക്ക അപ്പം ,പഴം ബോളി എന്നെല്ലാം അറിയപ്പെടുന്ന സ്വാദിഷ്ട വിഭവം നിര്‍മിക്കുന്ന വിധം ദേ താഴെ പറയുന്നു .. : വേണ്ട സാധനങ്ങള്‍ : 1...
കാശ് പോകുന്ന വഴിയെ ! ക്രെഡിറ്റ്‌/ഡെബിറ്റ്‌ കാര്‍ഡ്‌ ഫ്രോഡ്
കഴിഞ്ഞ മെയ്‌ പതിനെട്ടു , അന്ന് ഞാന്‍ ബാംഗ്ലൂര്‍ലാരുന്നു , പിറ്റേന്ന് ബാംഗ്ലൂര്‍ വിടാന്‍ ഉള്ള ഒരുക്കത്തില്‍ . കുറച്ചു സാധങ്ങള്‍ വാങ്ങിക്ക...
കണ്ടത് പറഞ്ഞാല്‍ :പ്രാഞ്ചിയേട്ടന്‍ ആന്‍ഡ്‌ സൈന്റ്റ്‌
പ്രാഞ്ചിയേട്ടന്‍ ആന്‍ഡ്‌ സൈന്റ്റ്‌ കണ്ടു . ഇനി കാണാന്‍ ആരേലും ഒണ്ടോന്നു അറിയാന്‍ മേല .. കാണാത്തവരോട് : സംഭവം ജോര്‍ ആയിട്ടിണ്ട് ട്ടാ ...
ഒരു വേനല്‍ക്കാല  ശനിയാഴ്ച വൈകിട്ട് പെണ്‍കുട്ടിയുടെ അച്ഛന്‍ വിളിച്ചു .. കുട്ടിയുടെ അച്ഛനും അമ്മയും ബാംഗ്ലൂര്‍ എത്തിയിട്ടുണ്ട് , ആ കുട്ട...
ഏറ്റവും വലിപ്പം ഉള്ള കോമ്പൌണ്ട് ഫ്രൂട്ട് ആണ് ജാക്ക്ഫ്രൂട്ട് ന്നു അടിപൊളി പേരുള്ള മ്മടെ സ്വന്തം ചക്ക . പ്ലാവ്‌ എന്ന് പേരാകുന്ന മരത്തില്‍ , വ...
22 female kottayam (1)
റിവ്യൂ പോലെ എന്തോ ഒന്ന് (1)
ദൈവവിശ്വാസം, നിരീശ്വരത്വം ,മതം, ജ്യോതിഷം
22 female kottayam (1)
റിവ്യൂ പോലെ എന്തോ ഒന്ന് (1)
ദൈവവിശ്വാസം, നിരീശ്വരത്വം ,മതം, ജ്യോതിഷം
ഹാഫ്‌ കള്ളന്റെ ഫോട്ടോ ബ്ലോഗ്‌
Copyright © 2011 കള്ളന്‍'s Blog ! | Powered by Blogger